钦定古今图书集成/历象汇编/乾象典/第053卷 > 五诸侯
## 钦定古今图书集成/历象汇编/乾象典/第053卷 > 五诸侯

按：《星经》阙，《史记天官书》《汉书天文志》俱不载。

按《晋书天文志》五，“诸侯五星，在东井北，主刺举，戒不
虞。又曰理阴阳，察得失。亦曰主帝心，一曰帝师，二曰
帝友，三曰三公，四曰博士，五曰太史。此五者，常为帝
定疑议。”

按：《隋书天文志》同。

按《宋史天文志》五：“诸侯五星，在东井北，主断疑刺举，
戒不虞，理阴阳，察得失。”

按《观象玩占》：“五诸侯五星，在东井东北，近北河，一曰
帝师，二曰帝友，三曰三公，四曰博士，五曰太史，主为
天子定疑，土官也，主刺举，戒不虞。又扶颠危，发奸摘
伏之事。”